Woord-Skatte Gemyn op Tsumeb: RAMP BY KEURBOOMSTRAND
So wat het hy eintlik gesê? Hier is my beskeie poging om nadat ek alles gesif het, uit te kom by die kern van die preek. Johannes 3 gaan volgens die prediker oor vryheid. Nikodemus was nie vry nie, hy was deel van ‘n groep waar hy nie vry was nie. Daarom kom hy na Jesus. Hiermee kan ek nog saamgaan. Maar hoe word ek vry? Wat is wedergeboorte volgens die prediker? Wedergeboorte vind plaas wanneer jy deel word van ‘n groep/gemeente waar jy aanvaar word met al jou unieke andersheid. Dan is jy waarlik vry.
As ek hom verkeerd verstaan het sou ek graag reggehelp wou word. Maar dit is maar wat my vrou ook gehoor het. My arme kinders het helaas niks gehoor nie!
Nadat die prediker op ligter toon die kampgangers vermaan het om nie Bybelse vrae vir hom op die strand te vra nie aangesien hy wil ontspan, het ons almal soos skape ( wat geen groen gras gekry het nie) malende wegbeweeg na ons tente. Ek kan nie onthou dat ek iemand iets hoor sê het oor die feit dat daar geen Kersfees, geen Jesus, geen evangelie was nie. Ek het gewonder. Aanvaar almal dit maar? Sekerlik moet daar nog wees wat voel soos ek...
Almal kan tog nie tevrede wees met ‘n Kersdiens sonder Jesus nie?
Sleutelwoorde: Gebrekkige prediking, Jacobus de Koning, Keurboomstrand, Prediking
Henrietta 13 Januarie 2016 12:37
Ai dit is soveel meer tragies omdat die gesin gegaan het met 'n VERWAGTING , met 'n HONGER! Dit herinner aan die woorde van Amos: Amo 8:11 Kyk, daar kom dae, spreek die Here HERE, dat Ek ‘n honger in die land stuur, nie ‘n honger na brood nie en nie ‘n dors na water nie, maar om die woorde van die HERE te hoor.
Amo 8:12 En hulle sal swerwe van see tot see en rondslinger van noord na oos, om na die woord van die HERE te soek, maar hulle sal dit nie vind nie.
Celia Faul 13 Januarie 2016 16:25
Ek gaan elke Sondag kerk toe met n verwagting van: bou vehouding met Jesus....gebed... Bybelstudie... Maar Sondag na Sondag kry ek n morele preek.... Oor konflikhantering... Dra mekaar se laste nie mekaar se pakkies nie... En ek kry skaam vir myself..... Hoe verwaand is ek nie om te verwag om op Jesus se skoot te sit ini kerk nie.... Hoe verwaand is ek nie om heeltyd oor Hon te wil dink en praat nie.... Want ek sien: mense wil nie met die Bybel onder die arm loop nie..... Hulle wil net gesus wees in die wete: ek was in die kerk..... Dit laat my koud..... Hoe verwaand is ek nie!!!!
Johannes de Koning 13 Januarie 2016 18:39
Hi Celia, so lekker om 'n slag jou opinie te hoor!
Ja, die armoede van die prediking is iets vreesliks, God se skape is honger, mag Hy vir jou iewers voedsel voorsien... Sterkte!